Koporje linnus

Koporje linnus (ka Koporje kindlus, vene Копорская крепость) on keskaegne linnus Venemaal Leningradi oblastis Lomonossovi rajoonis Koporjes. Linnus jääb Koporka jõe kaldale ja Isuri kõrgustiku servale.
pisi|Koporje linnus 17. sajandil
Koporje puitlinnus ehitati Liivimaa ordu poolt 1237. aastal ja Koporje kivilinnus ehitati uuesti üles Novgorodi vabariigi aladel 1279. aastal Vladimiri suurvürsti Dmitri Aleksandrovitši korraldusel piirkonna kontrolliks ja kaitseks Saksa ordu lainemise vastu.

Liivi sõjas, Kahekümneviieaastases sõjas ja Põhjasõjas oli linnus mitmeid kordi nii venelaste kui rootslaste käes.

Ingerimaa (Vadja viiendik) ja Käkisalmi lään läks Rootsi valdusse 1617 Ingeri sõja lõpetanud Stolbovo rahulepingu alusel. Stolbovo rahulepinguga sai Venemaa Rootsilt tagasi vene alad, kuid pidi loovutama Rootsile Ingerimaa koos Ivangorodi kindlusega (Jaanilinna), Jaama, Koporje, Nöteborgi kindluse ja Laadogast läänes oleva Laadoga-Karjalaga Käkisalmi lääni, mille tõttu kaotasid venelased täielikult ühenduse Soome lahele ja Läänemerele. Rootsi Ingeri alad moodustati Ingerimaa kubermangu.

1617. aastal rentis kuningas Koporje kindluse koos lääniga võlgade katteks Bogislaus von Rosenile, kellest sai ühtlasi ka selle piirkonna valitseja (Amtmann). Lisaks rendi tasumisele tuli Rosenil muuhulgas Koporje kindluses ülal pidada ja relvadega varustada sajamehelist garnisoni. Bogislaus von Rosen oli Kaprio ja Jaama asehaldur aastatel 1620–1636. 1620. aastal pikendati tema rendilepingut piirkonnale ja von Rosen sai rendile ka Jaama ja Jaanilinna läänid ning ta nimetati Kaprio ja Jaama läänide asehalduriks.

Koporje linnus oli Koporje lääni keskus.

2001. aastal võeti linnus Venemaal muinsuskaitse alla.

Koporje linnusepealike loend
Loend on mittetäielik
1582 Axel Jönsson Kurck (suri 1630)
1582–1590 Matts Andersson (suri 1590)
1584–1587 Klas Hermansson Fleming (u. 1550–1616)Klas Fleming, Rootsi elulooline leksikon, vaadatud 17.12.2025
1590, Göran Henriksson Horn 
Erik Jönsson Husgafvel
1614 Claes Galle (suri 1643)
1623 Claes Larsson
1635 Adam Richard De la Chapelle (suri 1636)
1637 Thomas Kinnemond (suri 1657)
1656–1657 Erik Larsson ArmfeltArmfelt nr 458, www.adelsvapen.com (suri 1659) (rootsi k. kommendant på Koporie fästning)
Heinrich Johann von Schulman

 Viited 

Kategooria:Venemaa linnused
Kategooria:Leningradi oblast
Kategooria:Venemaa kultuurimälestised